als_Latn dik_Latn sag_Latn
Kosova dhe Shqipëria do të unifikojnë Abetaren për klasat e para që nga shtatori i vitit të ardhshëm. Ky është premtimi që përsëritën pas takimit të dy ministrat e arsimit, ai kosovar Ramë Buja dhe ministri shqiptar Myqerem Tafaj. Ministri i Arsimit i Kosovë, Ramë Buja tha se tha se hartimi i një Abetareje të përbashkët i shërben gjithë kombit shqiptarë
”Gatishmëria jonë ishte që nisma që doli nga ne bashkërisht të bëjmë një
abetare të re, zuri vend me shumë në takimin tonë. Unë besoj që kjo gjë
do të jetë e realizuar. Duke qenë si punë shumë intensive dhe shumë
serioze që është marrë, në fakt e dimë të gjithë që Abetarja si libër i
parë i nismës shkollore nuk cenon askënd, as kultura, traditë e as
etnose, por ndihmon të gjithë ata që jenë në gjeografinë shqiptare,
kudo që janë për të pasur mësimin e përbashkët”, tha Ramë Buja,
Ministër i Arsimit i Kosovës.
Ndërsa për ministrin e arsimit shqiptar, Myqerem Tafaj bashkëpunimi në
fushën arsimit Kosovë- Shqipëri është thelbësore për rritjen cilësisë
në arsim.
“Së bashku me ministrin Buja, të dy ministritë kemi rënë dakord që të
përgatisim një, të hapim konkursin një Abetare të re e cila do të ketë
autor nga Kosova dhe Shqipëria dhe do të vlerësohet nga një komision i
përbashkët, Ministri Buja e tha qartë, kjo nuk do të thotë që abetaret e
tjera do të përjashtohen nga tregu, sepse nuk kemi të drejtë të bëjmë”,
u shpreh Tafaj.
Ministri Tafaj pohoi se sa i përket fushës së arsimit, të dy vendet
mbështesin dy parime thelbësore, që edukimi duhet të bazohet edhe në
traditën kombëtare por edhe në atë të dokumenteve të Bashkimit Evropian.
Infoarkiva është një projekt i mirëfilltë informatik. Sistemi ka si qëllim grumbullimin e informacionit mediatik shqiptar, përpunimin e tij bazuar mbi teknika auto-inteligjente dhe më tej prezantimin tek të gjithë përdoruesit. Aktualisht i gjithë ky informacion mblidhet nëpërmjet internetit me anë të agjentëve tanë të informacionit.
Abonime
Abonohuni per te pare lajmet e fundit direkt ne emailin tuaj
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn kab_Latn als_Latn als_Latn als_Latn als_Latn xho_Latn als_Latn